पाएं अपने शहर की ताज़ा ख़बरें और फ्री ई-पेपरडाउनलोड करें
इस्लामिक कैलेंडर का सबसे पवित्र महीना रमजान का आज 24वां दिन है। अगले हफ्ते ईद हाेगी। इस माह को इबादतों के लिए खास माना गया है। मुस्लिम समुदाय के लोग इस माह में तीस दिन रोजा रखते हैं। पांच वक्त की नमाज के अलावा रात्रि में विशेष रूप से तरावीह की नमाज अदा करते हैं। शाम को सामूहिक रूप से इफ्तार करने व कराने का अलग ही आनंद है। इस माह के आखरी 10 दिनों तक मस्जिद में गुजारकर एकांतवाश में एकाग्रता के साथ इबादत का भी अलग महत्व है, जिसे ऐतकाफ कहते हैं। इस माह लोग जकात व फितरा की राशि से गरीब जरूरतमंदों की मदद करते हैं।
इस्लामिक मान्यताओं के अनुसार इस माह में एक-एक इबादत के बदले सत्तर गुना पुण्य की प्राप्ति होती है। इसलिए इस माह को रहमत व बरकत वाला महीना भी कहा जाता है। कल यानी शुक्रवार को रमजान की अंतिम जुम्मा की नवाज अदा की जाएगी। जब इस महीने की विदाई का समय आता है तो मुस्लिम समुदाय की आंखें नम होने लगती है। जबकि इस माह के खत्म होते ही ईद की खुशियां प्रतीक्षा में होती है फिर भी अधिकतर लोगों को इस माह के जाने का गम होता है। अलविदा जुमा रमजान माह में पड़ने वाले चार-पांच जुमा में आखरी जुमा होता है। इस जुमा के गुजर जाने से ग्यारह माह बाद ही फिर रमजान का जुमा मिलता है। इसलिए इस जुमा को खास महत्व दिया जाता है। मुसलमानों के लिए तो जुमे का दिन साप्ताहिक ईद की तरह होता है लेकिन ईद से ठीक पहले अदा किया जाने वाला अलविदा जुमा को ईद से पहले ईद की तरह ही माना जाता है। न गले मिले और न मिलाएं हाथ| लोगों से यह भी कहा है कि ज्यादा से ज्यादा गरीबों व बेसहारों की मदद करें। शासन-प्रशासन के आदेशों का प्लान व सहयोग करें। जन प्रतिनिधि व सामाजिक कार्यकर्ताओं से भी अपील किया है कि समाज में जागरुकता का प्रयास करें कि ईद पर लोग सोशल डिस्टेंसिंग का पालन करें। हाथ न मिलाएं व गले न मिलें। कॉल कर के व मैसेज से एक दूसरे को ईद की मुबारकबाद व शुभकामनाएं दें।
अलविदा जुमा व ईद की नमाज घर से ही अदा करनी होगी
सामाजिक कार्यकता, सूफी विचारक व प्रसिद्ध दरगाह हजरत भीखा शाह सैलानी के खादिम शाह मोहम्मद शमीम के मुताबिक वैश्विक महामारी कोरोना संक्रमण के दूसरे लहर से बढ़ते नुकसान के बाद बिहार में लागू लॉकडाउन के कारण सभी धार्मिक स्थलों में आम लोगों के प्रवेश पर पाबंदी से इस वर्ष भी दरभंगा के मुस्लिम समुदाय को अलविदा जुमा व ईद की नमाज घर से ही अदा करनी होगी। मो. शमीम ने एक अपील जारी कर मुस्लिम समुदाय से कहा है कि सरकार के आदेशों का पालन करते हुए इस साल भी अलविदा-जुमा व ईद की नमाज घरों में रह कर ही अदा करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn